РЕПУБЛИЧКИ ПЕДАГОШКИ ЗАВОД

др Предраг Дамјановић, директор

ПРЕДМЕТ: Обавјештење о термину, локацији, програму и цијени *Шестог републичког семинара за наставнике српског језика и књижевности*

Уважени господине Дамјановићу,

 Молимо Вас да као саорганизатор *Шестог републичког семинара за наставнике и професоре српског језика и књижевности* упутите позив за учешће на Семинару школама, односно активима наставника српског језика, како би се наставници пријавили а школе благовремено извршиле уплату. Будући да је семинар дводневни, и да је потребно резервисати смјештај, јако је важно да и пријаве буду благовремене. Молимо наставнике да смјештај резервишу на тел. хотела Бистрица (057 270 022), а своје учешће на Семинару пријаве на имејл Друштва. Крајњи рок за пријаву и уплату смјештаја (на рачун хотела) и котизације на рачун Друштва 5551000005378812) је **22. септембар 2019**. године.

 Семинар ће још ове године бити одржан у хотелу Бистрица на Јахорини 28-29. септембра 2019. године. Цијена котизацијског пакета је **30,00 КМ**. Трошкове ноћења, исхране и превоза сносе школе, односно сами учесници. Долазак наставника у хотел и смјештај у собе предвиђен је прије подне, **28.9.** до **11,30** часова.

У прилогу достављамо:

1. Програм Семинара
2. Пријаву коју је потребно да наставници попуне и пошаљу на имејл Друштва drustvosjk@gmail.com или поштом на адресу: Друштво наставника српског језика и књижевности, Булевар Петра Бојовића 1а (Филолошки факултет), 78 000 Бања Лука;
3. Понуду хотела Бистрица (пуни пансион, осигурање и боравишна такса по учеснику: **61,50 КМ**)

 Срдачно,

 ПРЕДСЈЕДНИК ДРУШТВА Проф. др Ранко Поповић